CELEX: 22007D0148
Language: el
Date: 2007-12-07 00:00:00
Title: Απόφαση της Μεικτής Επιτροπής του ΕΟΧ αριθ. 148/2007, της 7ης Δεκεμβρίου 2007 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 124/1
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 148/2007
   της 7ης Δεκεμβρίου 2007
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα Ι της συμφωνίας τροποποιήθηκε με την απόφαση αριθ. 137/2007 της Μεικτής Επιτροπής του ΕΟΧ της 26ης Οκτωβρίου 2007 (1).
            
         
               (2)
            
            
               Η απόφαση 2007/275/EΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2007/276/ΕΚ της Επιτροπής, της 19ης Απριλίου 2007, για τροποποίηση των αποφάσεων 2001/881/EΚ και 2002/459/EΚ σχετικά με τον κατάλογο των μεθοριακών σταθμών επιθεώρησης (3) πρέπει να ενσωματωθεί στη συμφωνία.
            
         
               (4)
            
            
               Η απόφαση 2007/345/ΕΚ της Επιτροπής, της 10ης Μαΐου 2007, που τροποποιεί τα παραρτήματα Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια (4) πρέπει να ενσωματωθεί στη συμφωνία.
            
         
               (5)
            
            
               Η απόφαση 2007/275/ΕΚ καταργεί την απόφαση 2002/349/ΕΚ της Επιτροπής (5), η οποία είχε ενσωματωθεί στη συμφωνία και πρέπει, συνεπώς, να καταργηθεί δυνάμει της συμφωνίας.
            
         
               (6)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1.
            
            
               Στο σημείο 39 (απόφαση 2001/881/ΕΚ της Επιτροπής) και στο σημείο 46 (απόφαση 2002/459/ΕΚ της Επιτροπής) στο μέρος 1.2 προστίθεται η ακόλουθη περίπτωση:
               
                           «—
                        
                        
                           
                              32007 D 0276: Απόφαση 2007/276/EΚ της Επιτροπής της 19ης Απριλίου 2007 (ΕΕ L 116 της 4.5.2007, σ. 34).»
                        
                     
         
               2.
            
            
               Μετά το σημείο 136 (απόφαση 2006/677/EΚ της Επιτροπής) του μέρους 1.2 παρεμβάλλεται το ακόλουθο σημείο:
               
                           «137.
                        
                        
                           
                              32007 D 0275: Απόφαση 2007/275/EΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (ΕΕ L 116 της 4.5.2007, σ. 9).
                           Η παρούσα πράξη εφαρμόζεται επίσης στην Ισλανδία για τα θέματα που καλύπτονται από τις ειδικές πράξεις στις οποίες αναφέρεται η παράγραφος 2 του εισαγωγικού μέρους.»
                        
                     
         
               3.
            
            
               Το κείμενο του σημείου 113 (απόφαση 2002/349/ΕΚ της Επιτροπής) στο μέρος 1.2 διαγράφεται.
            
         
               4.
            
            
               Στο σημείο 66 (απόφαση 2002/308/ΕΚ της Επιτροπής) του μέρους 4.2, προστίθεται η ακόλουθη περίπτωση:
               
                           «—
                        
                        
                           
                              32007 D 0345: Απόφαση 2007/345/EΚ της Επιτροπής της 10ης Μαΐου 2007 (ΕΕ L 130 της 22.5.2007, σ. 16).»
                        
                     
         Άρθρο 2
   Τα κείμενα των αποφάσεων 2007/275/ΕΚ, 2007/276/ΕΚ και 2007/345/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 8 Δεκεμβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 7 Δεκεμβρίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 100 της 10.4.2008, σ. 53.
   
      (2)  ΕΕ L 116 της 4.5.2007, σ. 9.
   
      (3)  ΕΕ L 116 της 4.5.2007, σ. 34.
   
      (4)  ΕΕ L 130 της 22.5.2007, σ. 16.
   
      (5)  ΕΕ L 121 της 8.5.2002, σ. 6.
   
      (6)  Δεν αναφέρονται συνταγματικές απαιτήσεις.